শ্রীগুপ্ত
আনুমানিক ৬৯০ খ্রিস্টাব্দে ইজিং নামক চীনা বৌদ্ধ ভিক্ষুর রচনা থেকে দ্বিতীয় চন্দ্রগুপ্তের কন্যা প্রভাবতীগুপ্তের পুণে তাম্রলিপির বর্ণনা পাওয়া যায়, যেখানে "মহারাজা" শ্রীগুপ্তকে গুপ্ত রাজবংশের প্রতিষ্ঠাতা হিসেবে উল্লেখ করা হয়েছে। ইজিংয়ের রচনা থেকে আরো জানা যায় যে, চীনা বৌদ্ধ তীর্থযাত্রীদের ভারতে বসবাসের সুবিধার জন্য শ্রীগুপ্ত মি-লি-কিয়া-সি-কিয়া-পো-নো নামক একটি বৌদ্ধ মঠ প্রতিষ্ঠার আদেশ দেন, যার ব্যয় নির্বাহের জন্য তিনি চব্বিশটি গ্রাম দান করেছিলেন। এই মি-লি-কিয়া-সি-কিয়া-পো-নো বৌদ্ধ মঠটি নালন্দার অদূরে অবস্থিত মৃগশিখাবন না বরেন্দ্রভূমির মৃগস্থাপন বিহার সেই নিয়ে দ্বিমত রয়েছে।
গুপ্তিপাড়ার রথযাত্রা
গুপ্তিপাড়ার রথযাত্রা বাংলার রথযাত্রা গুলোর মধ্যে অন্যতম বিখ্যাত রথ যাত্রা। নানা মতভেদ থাকলেও ১৭৪০ সালে এই রথ উত্‍সব শুরু করেন মধুসুদানন্দ। ভান্ডার লুট গুপ্তিপাড়ার রথের এক অনন্য বৈশিষ্ট্য। পুরীর রথের সঙ্গে গুপ্তিপাড়ার রথের পার্থক্য হল, পুরীর রথকে জগন্নাথ দেবের রথ বলে। আর গুপ্তিপাড়ার রথকে বলে বৃন্দাবন জীউর রথ। গুপ্তিপাড়ার রথের বৈশিষ্ঠ হল, উল্টো রথের দিন এখানে ভান্ডার লুট হয়। ভারতবর্ষের কোথাও এই ভান্ডার লুট হয়না।